CELEX: 62007CA0073
Language: sk
Date: 2008-12-16 00:00:00
Title: Vec C-73/07: Rozsudok Súdneho dvora (veľká komora) zo 16. decembra 2008  (návrh na začatie prejudiciálneho konania, ktorý podal Korkein hallinto-oikeus – Fínsko) – Tietosuojavaltuutettu/Satakunnan Markkinapörssi Oy, Satamedia Oy (Smernica 95/46/ES — Pôsobnosť — Spracovanie a voľný pohyb osobných daňových údajov — Ochrana fyzických osôb — Sloboda prejavu)

21.2.2009   
            
            
               SK
            
            
               Úradný vestník Európskej únie
            
            
               C 44/6
            
         Rozsudok Súdneho dvora (veľká komora) zo 16. decembra 2008 (návrh na začatie prejudiciálneho konania, ktorý podal Korkein hallinto-oikeus – Fínsko) – Tietosuojavaltuutettu/Satakunnan Markkinapörssi Oy, Satamedia Oy
   (Vec C-73/07) (1)
   
   (Smernica 95/46/ES - Pôsobnosť - Spracovanie a voľný pohyb osobných daňových údajov - Ochrana fyzických osôb - Sloboda prejavu)
   (2009/C 44/10)
   Jazyk konania: fínčina
   Vnútroštátny súd, ktorý podal návrh na začatie prejudiciálneho konania
   Korkein hallinto-oikeus
   Účastníci konania pred vnútroštátnym súdom
   
      Odvolateľ: Tietosuojavaltuutettu
   
      Odporcovia: Satakunnan Markkinapörssi Oy, Satamedia Oy
   Predmet veci
   Návrh na začatie prejudiciálneho konania – Korkein hallinto-oikeus – Výklad článku 3 ods. 1, článku 9 a článku 17 smernice Európskeho parlamentu a Rady 95/46/ES z 24. októbra 1995 o ochrane fyzických osôb pri spracovaní osobných údajov a voľnom pohybe týchto údajov (Ú. v. ES L 281, s. 31; Mim. vyd. 13/015, s. 355) – Pôsobnosť – Zber, uverejňovanie, postúpenie a spracovanie v rámci služby SMS verejných daňových údajov o výške zdaňovaných príjmov a majetku fyzických osôb
   Výrok rozsudku
   
               1.
            
            
               Článok 3 ods. 1 smernice Európskeho parlamentu a Rady 95/46/EHS z 24. októbra 1995 o ochrane fyzických osôb pri spracovaní osobných údajov a voľnom pohybe týchto údajov sa má vykladať v tom zmysle, že činnosť, ktorá spočíva v:
               
                           —
                        
                        
                           zbere údajov týkajúcich sa príjmov zo zárobkovej činnosti a kapitálu, ako aj majetku fyzických osôb vo verejných dokumentoch daňovej správy a ich spracovaní s cieľom ich uverejnenia,
                        
                     
                           —
                        
                        
                           ich uverejnení vo forme podrobných zoznamov zostavených podľa obcí, v ktorých sú zoradené podľa abecedy a podľa kategórií príjmov,
                        
                     
                           —
                        
                        
                           ich postúpení vo forme diskov CD-ROM na to, aby boli použité na obchodné účely,
                        
                     
                           —
                        
                        
                           ich spracovaní v rámci služby SMS, ktorá používateľom mobilných telefónov umožňuje po zaslaní mena a obce bydliska určitej osoby získať informácie o príjmoch zo zárobkovej činnosti a z kapitálu, ako aj o majetku tejto osoby,
                        
                     sa má považovať za „spracovanie osobných údajov“ v zmysle tohto ustanovenia.
            
         
               2.
            
            
               Článok 9 smernice 95/46 sa má vykladať v tom zmysle, že činnosti uvedené v prvej otázke pod písmenami a) až d), týkajúce sa údajov pochádzajúcich podľa vnútroštátnej právnej úpravy z verejných dokumentov, majú byť považované za činnosti spracovania osobných údajov vykonávané „výlučne na žurnalistické účely“ v zmysle tohto ustanovenia, ak uvedené činnosti majú za výlučný cieľ sprístupniť verejnosti informácie, názory alebo myšlienky, čo prislúcha posúdiť vnútroštátnemu súdu.
            
         
               3.
            
            
               Činnosti spracovania osobných údajov, aké sú uvedené v prvej otázke pod písmenami c) a d), týkajúce sa dátových súborov verejných orgánov s osobnými údajmi, ktoré obsahujú len informácie, ktoré už boli uverejnené ako také v oznamovacích prostriedkoch, patria do pôsobnosti smernice 95/46.
            
         
      (1)  Ú. v. EÚ C 95, 28.4.2007.